اسلام آباد : حکومت ءِ آئل اینڈ گیس ریگولیٹری اتھارٹی (اوگرا) پٹرولیم نا نہاد آے ٹی کمتی نا سلاہ تسنے۔ میڈیا رپورٹ نا رد اٹ آئل اینڈ گیس ریگولیٹر ی اتھارٹی پٹرولیم نا نہاد آتے ٹی کمتی نا بابت سمری ءِ بنجائی حکومت آ راہی کرینے‘ ہراٹی پٹرول نا نہاد اٹ 7 آن 10 روپئی فی لیٹر اسکان کمتی نا سلاہ تننگانے و ڈیزل نا نہاد اٹ 8 روپئی فی لیٹر اسکان کمتی نا سلاہ تننگانے‘ حوالی نا رد اٹ وزیرخزانہ اسحاق ڈار اوگرا سلاہ تیا وزیراعظم شہباز شریف تون سلابت کیک ہراکان گڈ پٹرولیم نا نہاد نا بابت پک فیصلہ اینو دوشنبے نادے کننگک و بروک آ پانزدہ دے اکن پٹرولیم نا پوسکن آ نہاد نا اطلاق 15 مئی نا ننکان دوانزدہ بجہ غان گڈ مریک۔
(آن لائن)
